PÖYTÄKIRJA

**eOppivan toimituskunta**

**Järjestäytymiskokous**

Aika 14.8.2018 kello 10.00-12.00

Paikka HAUS kehittämiskeskus Oy

Läsnä Raija Meriläinen puheenjohtaja
 Petteri Kallio esittelijä
 Tuula Aaltonen
 Päivi Hirvasmaa
 Tiina Kukkonen-Suvivuo
 Marjaana Laine
 Virpi Lappeteläinen
 Pia Palviainen
 Soile Röppänen
 Eija Aures sihteeri

1. eOppivan esittelyvideo ja osallistujien esittely

Katsottiin eOppivan esittelyvideo ja työryhmän jäsenet esittelivät itsensä sekä käytiin läpi toimituskunnan asettamiskirjeen sisältö.

Petteri Kallio esitteli eOppivan tiimin ja eOppiva –pelikirjan. Käytiin tuotantoprosessi 3.0 läpi pääpiirteittäin. Tällä hetkellä eOppivassa on 21 kurssia valmiina, jotka on saatu valmiiksi puolen vuoden aikana. Todettiin, että eOppivassa olevat kurssit ovat erilaisia ja niiden toteutusajat vaihtelevat suuresti.

1. Talous

Marjaana Laine esitteli eOppiva palvelukokonaisuuden sisältötuotantoa ja sen rahoitusta. Todettiin, että hankkeella on käytössään 500.000 €, josta 150.000 € on varattu eOppivan omaan tuotantoon. 1/3 rahasta on mennyt tekniikkaan mm. Moodle ja 1/3 palvelukoordinaattoriuuteen. VM:n kannalta on tärkeää, että tuotantoihin liittyviä ”epuutteja” seurataan puolen päivän tarkkuudella.

1. Markkinointi ja virastojen kanssa tehtävä yhteistyö

Keskusteltiin mahdollisista virastojen päällekkäisistä tuotannoista ja siitä miten huolehditaan ettei päällekkäisiä sisältöjä pääse syntyään eOppivaan. Toimituskunta seuraa ns. hiljaisia signaaleita ja tilannetta eOppivassa. Marjaana Laine ehdotti, että käytössä pitäisi olla kanava, josta näkisi eOppivassa olevat tuotannot ja tekeillä olevat hankkeet ettei päällekkäisyyksiä pääsisi syntymään. Tiina Kukkonen-Suvivuo ehdotti eOppivan ideatehdasta.

Pidettiin tärkeänä, että HR-henkilöille luotaisiin kevyt malli, jota he voisivat käyttää eOppiva kävijämäärän kasvattamiseen. Tällä hetkellä käyttäjiä on noin 3500. Petteri Kallio ehdotti kävijämäärän kasvattamiseen virastojen intraan ladattavalla ”feedillä”, joka olisi automatisoitu ja syöttäisi automaattisesti ehdotuksia käytävistä kursseista työntekijän näytölle esim. aamulla koneen käynnistyessä. Päätettiin selvittää Valtorilta asiaa. Koettiin tärkeäksi, että virastojen intraan ja esim. Kampukseen saataisiin pääsy. Tuula Aaltonen kertoi VRK:n kokemuksista ja totesi, että käyttäjämäärät ovat alhaisia vaikka asiaa on markkinoitu virastossa. Toimituskunta seuraa asiaa. Marjaana Laine totesi, että kyseessä on hallinnon yhteinen asia johon tarvitaan kaikki HR:t mukaan ongelman ratkaisemiseksi. Ongelmallista on löytää kulma jolla voidaan osoittaa, että tekemällä yhdessä säästetään rahaa ja se on kustannustehokkaampaa virastoille.

3 Mittarit ja sopimukset

Keskusteltiin siitä, että tuotantojen päivitykset ovat toimituskunnan vastuulla. Laaduntarkkailu kaikista alustalla olevista tuotteista koettiin ongelmalliseksi. Erityisesti laaduntarkkailu on ongelmallista silloin kun ei tiedetä oppimisen tavoitteita jotka on asetettu videolle esim. virastojen tuottamassa materiaalissa.

On tärkeää, että virastot saavat tukea tai ”aakkoset” siitä miten toimitaan ja toimintamallin pitäisi olla yhtenäinen. Tiina Kukkonen-Suvivuon mukaan HAUS haluaa olla kumppani osaamisen kehittämisessä virstoissa – yhdessä mietitään ja suunnitellaan ja saadaan kytkentä eOppivaan sitä kautta.

Päivi Hirvasmaa korosti laadun varmistamista jo suunnitteluvaiheessa eikä vasta tuotannon valmistettua esim. palautekyselyn aikana.

Todettiin, että virastoille on erilaisia tukitarpeita ja keskusteltiin miten näihin voidaan vastata.

Todettiin, että tällä hetkellä virastot tekevät omat sopimuksensa ja ne tulisi yhtenäistää. Ongelmalliseksi koettiin myös se, että osa virkamiesasiantuntijoista tekee opetustyön yrittäjänä eikä virkamiestyönä jolloin kustannukset kasvavat.

1. Toimituskunnan työskentely

Päätettiin, että toimituskunta käyttää työvälineenään Trelloa jonne kokouksiin liittyvät asiakirjat viedään eikä niitä toimiteta erikseen sähköpostitse ja jokainen käy tarkistamassa asialistalla olevat asiat Trellosta. Toimituskunta päätti, että jokaisen kokouksen jälkeen tehdään lyhyt ”toimituskunnan terveiset” –video Howspace alustalle.

Pidettiin tärkeänä, että toimituskunnan ilmapiiri on avoin ja innostava.